WHO เตรียมจัดประชุมฉุกเฉินพรุ่งนี้ หวังสกัดเชื้อไวรัสโคโรนาแพร่ระบาด
WHO เตรียมจัดประชุมฉุกเฉินพรุ่งนี้ หวังสกัดเชื้อไวรัสโคโรนาแพร่ระบาด
WHO เตรียมจัดประชุมฉุกเฉินพรุ่งนี้ หวังสกัดเชื้อไวรัสโคโรนาแพร่ระบาด
21 ม.ค. 2563

องค์การอนามัยโลก (WHO) เตรียมจัดการประชุมคณะกรรมการฉุกเฉินในวันพรุ่งนี้(22ม.ค.63) ที่กรุงเจนีวา เพื่อหารือเกี่ยวกับการสกัดการแพร่ระบาดของเชื้อไวรัสโคโรนาสายพันธุ์ใหม่ ขณะที่จำนวนผู้เสียชีวิตและติดเชื้อมีจำนวนเพิ่มมากขึ้น อย่างไรก็ดี WHO ยังไม่มีการออกประกาศเตือนเกี่ยวกับการเดินทางแต่อย่างใด
นายกเทศมนตรีเมืองอู่ฮั่น มณฑลเหอเป่ยของจีน เปิดเผยในวันนี้ว่า ผู้เสียชีวิตจากโรคปอดอักเสบที่เกิดจากเชื้อไวรัสโคโรนาสายพันธุ์ใหม่มีจำนวนเพิ่มขึ้นเป็น 6 ราย ขณะที่ผู้ติดเชื้อไวรัสทั่วประเทศมีจำนวนเกือบ 300 ราย
ทั้งนี้ นอกจากเมืองอู่ฮั่นแล้ว ยังมีการพบผู้ติดเชื้อโคโรนาไวรัสในกรุงปักกิ่ง เซี่ยงไฮ้ มณฑลกวางตุ้ง มณฑลเสฉวน ยูนนาน และชานตง
ขณะเดียวกัน มีการรายงานการติดเชื้อในไทย เกาหลีใต้ ญี่ปุ่น และไต้หวัน ซึ่งทำให้มีความวิตกกังวลกันว่า การแพร่ระบาดของไวรัสดังกล่าวจะมีความรุนแรงมากยิ่งขึ้น ขณะที่ชาวจีนจำนวนมากจะเดินทางไปต่างประเทศในช่วงเทศกาลตรุษจีน
ผู้เชี่ยวชาญจากคณะกรรมการสุขภาพแห่งชาติของจีนระบุว่า เชื้อไวรัสดังกล่าวสามารถแพร่ระบาดจากคนสู่คน
นายซ่ง หนานชาน หัวหน้าคณะผู้เชี่ยวชาญของคณะกรรรมการดังกล่าวระบุว่า ผู้เชี่ยวชาญทางการแพทย์หลายรายก็ติดเชื้อไวรัสดังกล่าวเช่นกัน